39 
tvivle om, at den er almindelig overalt ved Vesterhavskysterne, 
hvor der ikke er for meget Læ (— på Fanø har jeg ikke fundet 
den —); den er da sikkert et af vore almindeligste Dyr, skønt 
den tidligere var anset for en stor Sjældenhed. Indenfor Skagen 
har jeg ikke fundet den i Brændingszonen. Jeg har tidligere en¬ 
gang taget den på ca. et Par Meters Dybde udfor Hellebæk. Om 
den da her ikke lever i Brændingszonen, turde det vel være be¬ 
grundet i Overfladevandets ringe Saltholdighed. — 
Sammen med Haustorius har jeg paa Skagens Nordstrand fun¬ 
det en anden Amphipod, Synchelidium brevicarpum Båte (hidtil 
ukendt fra danske Farvande). Den synes at leve ganske på samme 
Måde som Haustorius , skønt den aldeles ikke viser en så udpræget 
Tilpasning til gravende Levemåde som denne. — 
Foruden de nævnte gravende Former lever endnu nogle andre 
Dyreformer på sådanne Lokaliteter, omend ikke på de stærkest 
udsatte, men hvor Revlerne yder noget Læ mod Bølgernes fulde 
Kraft, og særlig hvor der øverst oppe er en jævn Flade, som 
Bølgerne blidt glider over. Her findes Scolecolepis endnu — men 
den er ikke ene om at karakterisere Lokaliteten. -- Når Vandet 
er sunket ned, vil man let iagttage ejendommelige uregelmæssige 
Spor af Dyr, der kan ses at have bevæget sig en kortere eller 
længere Strækning i Sandets øverste Lag. Det er tydeligt, at 
Dyret må have boret sig ned, da Vandet var ved at synke ned, 
og det har da bevæget sig gennem Sandet saalænge, til det er 
blevet for tørt — Gangens Længde afhænger direkte af, hvor 
længe det har varet, før Sandet blev for tørt. Ved Sporets Slut¬ 
ning er der ofte ligesom en lille Ophøjning. Graver man her og 
undersøger Sandet, vil man finde Dyret, der har dannet Sporet, 
nemlig en lille Amphipod, Bathyporeia Robertsoni Båte. Også 
denne Art bevæger sig overordentlig hurtig gennem Sandet, så 
længe det er under Vand og let at grave i; så snart det ved Van¬ 
dets Forsvinden er blevet mere kompakt, kan den ikke grave 
længere. Også et andet Krebsdyr lever her på ganske samme 
Vis, nemlig en lille mørkfarvet Isopod, Eurydice pulchra Leach. — 
Begge Former ses lettest, når Vandet ved indtrædende Højvande 
stiger ganske jævnt. Man ser dem da lige i den øverste Vand¬ 
kant, idet de kommer frem af det overskyllede Sand, hvor de lå 
nedgravet. Særlig den mørkfarvede Isopod er let at iagttage; den 
